হাড়কাঁপানো ঠান্ডায় জঙ্গলে মিমি, একা নাকি সঙ্গে কেউ আছেন?

কলকাতা: নতুন বছরে জাঁকিয়ে ব্যাটিং করছে শীত। দক্ষিণবঙ্গের তুলনায় উত্তরবঙ্গে কড়া শীতের দাপট। এই কনকনে ঠান্ডায় ছুটি কাটাতে বেরিয়ে পড়েছেন মিমি চক্রবর্তী (Mimi Chakraborty)। শুক্রবার মিমি বেশ কিছু ছবি পোস্ট করেছে। তার থেকে আন্দাজ করা যাচ্ছে হাড় কাঁপানো ঠান্ডায় জঙ্গলে ঘুরতে গিয়েছেন অভিনেত্রী। কোথায় গিয়েছেন নায়িকা? একা নাকি সঙ্গে কেউ আছেন?

মিমি চক্রবর্তী জলপাইগুড়ির মেয়ে। মাঝে মধ্যে কাজের ফাঁকে বা কাজ থেকে অবসর নিয়ে নিজের বাড়িতে সময় কাটাতে চলে যান। শীতে উত্তরবঙ্গের জঙ্গলে ঘুরে বেরানোর বেশকিছু ছবি ও ভিডিও পোস্ট করেছেন মিমি। পরিবার- পরিজনের সঙ্গে পাহাড় জঙ্গলে ছুটি কাটাচ্ছেন তিনি। অভিনেত্রীর পোস্টে বিস্তৃর্ণ সবুজ চাবাগান ধরা পড়েছে। চা বাগানে গিয়ে চা পাতা তোলার ছবিও পোস্ট করেছেন। কোনও ছবিতে তাঁকে পোজ দিতে দেখা গেল। ছবি পোস্ট করে মিমি লিখেছেন, ভয়ংকর ঠাণ্ডায় চায়ের দোকানে আসছি।